|  |
| --- |
|   **PRIOPĆENJE** |

**Otvorene prijave za „Zeleni pojas“**

* **I ove godine INA pomaže u očuvanju našeg okoliša i prirode**
* **Program namijenjen svim organizacijama civilnog društva i javnim obrazovnim ustanovama**
* **Na prošlogodišnjem natječaju odabrano 12 projekata**

**Zagreb, 24. travnja 2015.- S ciljem širenja svijesti o važnosti očuvanja našeg okoliša, INA i u 2015. nastavlja s programom „Zeleni pojas“ u sklopu kojeg će sufinancirati ekološke projekte poput pošumljavanja, edukacije o ekologiji, uređenja zelenih površina, čišćenja podmorja, priobalja, jezera i rijeka te druge aktivnosti u području zaštite okoliša i prirode.**

Od prijavljenih projekata se očekuje visok stupanj kvalitete i pripremljenosti, kao i mogućnost uključivanja Ininog Kluba volontera u realizaciju projekta. Osim toga, prijavljeni projekti moraju biti realizirani u roku od 6 mjeseci nakon odobrenja sredstava, dok kandidati koji se prijavljuju za program moraju, financijski ili materijalno, pridonijeti 20% od ukupnog proračuna namijenjenog za projekt. Odluku o odabiru projekata donijet će stručna komisija koju čine stručne osobe iz područja zaštite okoliša i prirode i održivog razvoja te predstavnici akademske zajednice u roku od 30 do 45 dana od dana isteka roka za podnošenje ponuda.

Sve organizacije civilnog društva i javne obrazovne ustanove svoje ideje i projekte imaju priliku podnijeti na natječaj koji je otvoren do 31. svibnja. Svi detalji o uvjetima natječaja i potrebnoj natječajnoj dokumentaciji, kao i projektima koji su odabrani na natječaju iz 2014., dostupni su na stranici [www.ina.hr/zelenipojas](http://www.ina.hr/zelenipojas).

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr